**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL A. DIRGĖLIENĖS SKYRIMO Į KlAIPĖDOS „GINTARO“ SPORTO CENTRO DIREKTORIAUS PAREIGAS“**

**PROJEKTO**

**1. Sprendimo projekto esmė, tikslai ir uždaviniai.**

2016 m. spalio 3 d. įvyko konkursas Klaipėdos „Gintaro“ sporto centro direktoriaus vietai užimti.

Šiuo sprendimo projektu prašome skirti konkurso nugalėtoją Astą Dirgėlienę į Klaipėdos „Gintaro“ sporto centro direktoriaus pareigas nuo 2017 m. sausio 3 d.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas gavus konkurso nugalėtojos prašymą paskirti nuo 2017 m. sausio 3 d. į Klaipėdos „Gintaro“ sporto centro direktoriaus pareigas, laimėjus konkursą.

LR Vietos savivaldos įstatymo 16 straipsnio 2 dalies 21 punkte nurodyta, kad išimtinė savivaldybės tarybos kompetencija yra *savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka.*

Švietimo įstaigų vadovai skiriami į pareigas atviro konkurso būdu, savivaldybės tarybos sprendimu. Konkursas organizuojamas vadovaujantis Konkurso valstybinių ir savivaldybių švietimo įstaigų (išskyrus aukštąsias mokyklas) vadovų pareigoms eiti tvarkos aprašu, patvirtintu Lietuvos Respublikos Švietimo ir mokslo ministro 2011 m. liepos 1 d. įsakymu Nr. V-1193 (toliau – Tvarkos aprašas).

Konkurso metu komisija atrenka pretendentą, geriausiai pasirengusį eiti konkrečios švietimo įstaigos vadovo pareigas, pagal Tvarkos apraše pateiktas Vertinimo pastabų lenteles įvertina pretendentus. Pretendentų konkursinį balą sudaro Pretendento kompetencijų vertinimo ataskaitos ir konkurso metu surinktų balų suma.

Konkursas į Klaipėdos „Gintaro“ sporto centro direktoriaus pareigas įvyko 2016 m. spalio 3 d. Konkurse dalyvavo viena pretendentė Asta Dirgėlienė, kuri iš galimos maksimalios (5 balų) komisijos narių skiriamos konkursinio balo dalies surinko 3,3 balo, pretendento kompetencijų vertinimo ataskaitos balas – 3,6. Iš viso A. Dirgėlienė surinko 6,9 balo.

**3. Kokių rezultatų laukiama.**

Bus paskirtas Klaipėdos „Gintaro“ sporto centrovadovas.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sporto mokymo įstaigos vadovo darbo užmokesčio nustatymas yra reglamentuojamas Lietuvos Respublikos kūno kultūros ir sporto departamento prie Lietuvos Respublikos Vyriausybės generalinio direktoriaus 2006 m. sausio 5 d. įsakymo Nr. V-4 „Dėl kūno kultūros ir sporto biudžetinių įstaigų ir organizacijų darbuotojų darbo apmokėjimo tvarkos aprašo patvirtinimo“ 1 priede. Sporto įstaigos vadovo tarnybinio atlyginimo koeficiento ribos, vadovaujantis įsakymo 1 priedu, yra nuo 11,70–40,56 bazinės mėnesinės algos dydžiais. Klaipėdos „Gintaro“ sporto centre mokosi 607 ugdytiniai.

**6. Lėšų poreikis sprendimo įgyvendinimui.**

Nustačius A. Dirgėlienei vidutinį tarnybinio atlyginimo koeficientą 26,13 BMA, metinis įstaigos vadovo darbo užmokesčio fondas sudarytų 11131,38 Eur (su socialinio draudimo įmokomis – 14579,881 Eur).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – įstaiga turės vadovą.

PRIDEDAMA:

1. A. Dirgėlienės prašymo priimti į darbą kopija (1 lapas).
2. Pretendentų į Klaipėdos „Gintaro“ sporto centro direktoriaus pareigas konkurso 2016 m. spalio 3 d. protokolo Nr. ADM-624 kopija (2 lapai).
3. Lietuvos Respublikos specialiųjų tyrimų tarnybos 2016 m. spalio 19 d. rašto Nr. 4-01-7830 kopija (1 lapas).
4. Teisės aktų išrašas, 1 lapas.

Teisės skyriaus vyresnioji patarėja Jolita Grigaitienė